Olav Andreas Moen

Olav Andreas Moen (født 19. mars 1927, død 21. november 2020) var en norsk lærer, rektor og skolesjef, og ordfører i Inderøy og fylkestingsmedlem 1968–72.  Han representerte Senterpartiet.

I tilbakeblikk på sin egen ordførergjerning mente han at etablering av boligfelt, økt boligbygging og økt innbyggertall var det viktigste som skjedde i hans tid som ordfører.Olav Andreas Moen. «Slik jeg husker det» Inderøyningen, 2.12.2011 Spesialbilaget Mosvik + Inderøy = Sant Bruk av dyrka mark var kontroversielt i Senterpartiet, og da Moen i perioden 1972–75 ville stemme sammen med Ap-flertallet i kommunestyret for reguleringsplanen for «Venna Vest», møtte han motbør i eget parti. Han meldte seg ut.R. Sundal. «Fra en ordførers dagbok.» Inderøyningen, 2.12.2011 Spesialbilaget Mosvik + Inderøy = Sant. Intervju med Anders Lyngstad.

Moen tok eksamen ved Levanger lærerskole i 1951 og arbeidet i Snåsa, Sparbu og Namsskogan før han i 1955 fikk jobb ved Sandvollan skole. «50 år». Trønderavisa, 17.3.1977«Dagens navn». Aftenposten, 17.3.1987

Han var klokker i Heggstad kirke 1965–75, og har vært styremedlem og leder av Inderøy lærerlag, Sandvollan menighetsråd, Sandvollan samfunnshus, Foreningen Norden Inderøy og Sandvollan folkeakademi. Han har også vært styremedlem i Steinkjer samvirkelag, ledet skolekorps og vært medlem av Inn-Trøndelag symfoniorkester, i tillegg til å være en aktiv lokalhistoriker. Han har skrevet Sandvollan-bindet av Inderøys bygdebok Heim og folk (2007) og artikler i Årbok for Nord-Trøndelag historielag, Sparbu historielags årbok og årboka Eynni Idri fra Inderøy Museums- og Historielag.

Han mottok Kongens fortjenstmedalje i 1993.«Fra Kongehuset». Aftenposten, 20.1.1993

 Se også 
 Liste over ordførere i Inderøy

 Referanser 

Kategori:Ordførere i Inderøy
Kategori:Kongens fortjenstmedalje
Kategori:Sp-ordførere i Nord-Trøndelag
Kategori:Norske skoleledere
Kategori:Norske pedagoger